《知府黄龙图 其三》
宋代·刘弇

豫章潇洒古南州，偶屈天边法从游。孺子榻尘终日少，曲江诗板有时留。

千帆白雪艨艟浪，万顷黄云䆉稏秋。谁识使君经济处，长年清怯为民忧。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。